ย่านชุมชนเก่า: ย่านถนนยมจินดาและถนนชุมพล
ที่อยู่: ตำบลท่าประดู่ อำเภอเมืองระยอง จังหวัดระยอง ภาคตะวันออก
ลักษณะสำคัญ: ย่านถนนยมจินดาและถนนชุมพล เป็นชุมชนย่านการค้าเก่าแก่บริเวณถนนยมจินดาและถนนชุมพล ส่วนหนึ่งของเมืองเก่าและตลาดเก่าเมืองระยอง ซึ่งเป็นที่ตั้งของบ้านบุคคลสำคัญในอดีต ปัจจุบันยังคงมีบ้านเก่าปลูกอยู่ริมแม่น้ำระยองจำนวนหลายหลัง ซึ่งส่วนใหญ่มีลักษณะบ้านไม้ 2 ชั้น และตึกก่ออิฐถือปูนแบบชิโน-โปรตุกีส โดยมีทั้งร้านค้าโบราณ ร้านอาหาร ขนมไทยโบราณ ก๋วยเตี๋ยวและร้านกาแฟ เป็นต้น ซึ่งล้วนแล้วขายกันมานานกว่า 10-50 ปี ชาวบ้านย่าน "ถนนยมจินดา" ได้รวมตัวกันจัดงาน "เปิดตำนานย้อนยุคเมืองระยอง ถนนยมจินดา" และงาน "ภูบุรีศรีระยอง"